Meer as 1 200 spelers by Klofie-netbalfeesKlofie-netbalfees 2016. Foto: Facebook via Klofie-netbalfees Die jaarlikse Barloworld Klofie-netbalfees, wat ten doel het om wye blootstelling aan dié sportsoort te gee, het op 18 Maart begin en duur tot môre (23 Maart). Dié fees gee individue en spanne die geleentheid om hul netbalvaardighede te verbeter voor die netbalseisoen begin. Die doel van die toernooi is om die maksimum moontlike wedstryde te speel. Eerstespanne speel volledige wedstryde van vier kwarte (10 minute elk) en ander spanne (o/14, 0/15, o/16 en 0/17) speel twee helftes van 15 minute elk (normale wedstrydtye) om die spelers die optimale voorbereidingsgeleentheid vir die seisoen te bied. Die fees is oop vir netbalspelers regoor Suid-Afrika en Namibië en vind vanjaar by Hoërskool Waterkloof plaas. Meer as 123 spanne, 42 skole en 1 230 netbalspeelsters sê mekaar vanjaar die stryd aan. Hoewel geen wenner aangekondig word aan die einde van die toernooi nie, tel spanoorwinnings vir verdere netbalwedstryde in die jaar. Daan Potgieter, hoof van Hoërskool Waterkloof, sê dit is ŉ voorreg om die toernooi aan te bied. “Meer as 8 000 toeskouers word oor die vier dae verwag en skole van elke provinsie in Suid-Afrika is op hierdie jaar se Klofie-netbalfees teenwoordig,” sê hy. Eleanor du Toit, direkteur: netbal by Hoërskool Waterkloof, sê “elke speler en span speel op ’n daaglikse basis taai wedstryde teen skole wat hoofsaaklik buite hulle liga val. Dié formaat verhoed dat skole meer as een wedstryd teen dieselfde teenstander speel.” Skole wat deelneem aan die fees sluit in: Besoek die Klofie-netbalfees se Facebook-blad vir meer inligting.